שיחה:מלחמת סין–יפן השנייה

message: לא ברור לי מה הקשר בין קרב חלקין גול לבין הסיוע הצבאי הסובייטי לסין הלאומנית. הקשר היחיד שאני יכול לחשוב אליו הוא, שהקרב נערך בשטח מונגוליה, שהיתה חלק מהאמפריה הסינית בתקופות מסויימות בהיסטוריה (אך לא בתקופת מלחמת העולם השנייה). קרב חלקין גול היה נקודת השיא בשרשרת התנגשויות צבאיות בין יפן לברית המועצות בשנים 1938-1939, התנגשויות שנגרמו כתוצאה מנסיונות של הצבא היפני להשתלט על מונגוליה החיצונית (כפי שנקראה אז מונגוליה של ימינו), שהיתה קשורה בברית הגנה עם ברית המועצות. ז'וקוב נשלח למזרח הרחוק כדי להדוף פלישה יפנית לתוך אזור השפעה סובייטי, ולא כדי לסייע לצ'אנג קאי צ'ק במלחמתו נגד יפן. דרך אגב, התבוסה הקשה שספגו היפנים בחלקין גול, הייתה אחת הסיבות העיקריות לרתיעת ההנהגה היפנית לפתוח במלחמה כנגד ברית המועצות לאחר פתיחת מבצע ברברוסה. איש שלום - שיחה 18:46, 14 בספטמבר 2011 (IDT)
replies: text: סייגתי, אך נראה לי שעדיין ראוי לציון מהסיבות שציינתי בנוסח המעודכן. אתה, כמובן, יכול לתקן ולעדן את הכתוב. Noon - שיחה 06:23, 15 בספטמבר 2011 (IDT)
replies: text: :אני מסכים עם איש שלום. למעשה, מדובר במבצע מרתק וגם לא כל כך ידוע במערב. גילגמש • שיחה 09:10, 15 בספטמבר 2011 (IDT)
replies: text: ::לְמה אתה מסכים ולְמה אתה לא מסכים? Noon - שיחה 17:11, 15 בספטמבר 2011 (IDT)
replies: text: :::אני מסכים לכך שמדובר באירוע נפרד ממלחמת סין-יפן השנייה. לסובייטים לא הייתה כוונה לעזור לסינים באותו שלב (או לפחות לי לא ידוע על כוונה כזאת) או לכל הפחות לא הייתה להם כוונה לעזור להם על ידי התערבות צבאית ישירה בהיקף כזה. גילגמש • שיחה 20:12, 15 בספטמבר 2011 (IDT)
replies: text: ::::בוודאי שהיו השפעות גומלין בין המערכה בין יפן וברה"מ לבין מלחמת סין יפן, שהרי מדובר בשתי מערכות גדולות בזירת מזרח אסיה היבשתית ששתיהן נערכו מול יפן. עד מבצע ברברוסה היו הסובייטים ספקי הנשק והתחמושת העיקריים לסין במסגרת מבצע זט, ואף שלחו לסין את טובי המומחים הצבאיים שלהם כדוגמת צ'ויקוב, כל זאת כדי לחזק את הסינים במלחמתם מול יפן ולהקל בכך על המערכה הסובייטית מול היפנים. כך גם לתבוסת היפנים בידי הסובייטים בפיקוד ז'וקוב בקרב חלקין גול הייתה השפעה על כוחם של היפנים במלחמתם מול סין. מאזן הכוחות והאינטרסים השתנה במבצע ברברוסה, כשאז הפנו הסובייטים את כל כוחם למלחמה מול הגרמנים.

text: ::::בכל מקרה, קיים עתה בפרק 'התמיכה הסובייטית בסין' נוסח המוסכם על איש שלום ועליי. Noon - שיחה 09:23, 17 בספטמבר 2011 (IDT)
replies: text: :::::קשה לומר איזו השפעה, אם בכלל, היתה לתקריות הגבול בין יפן לברית המועצות על מלחמת סין-יפן השנייה. לא מדובר ב"מערכה גדולה" כלשונך, אלא בשורה של קרבות מוגבלים בהיקפם, שנמשכו בסך הכל כ-4 חודשים. סך הכוחות שהופעלו על ידי היפנים בקרב חלקין גול לא עלה על כ-75 אלף איש, בהשוואה ליותר ממיליון חיילים שהשתתפו במערכה כנגד סין. כוחות אלה, שהשתייכו ל"צבא קואנטונג", היו דרושים ממילא להגנה על הגבול היבשתי עם בריה"מ, ולא הוצאו מהחזית הסינית. יחד עם זאת, לא ניתן לפסול את האפשרות, שהסיוע הצבאי הסובייטי לסין הלאומנית במלחמתה נגד יפן, נועד, בין השאר, לרתק את הצבא היפני לחזית הסינית, ובכך להקטין את הסיכוי שההנהגה היפנית תחליט לפתוח חזית שנייה נגד ברית המועצות.איש שלום - שיחה 16:46, 17 בספטמבר 2011 (IDT)
thread_title:  קרב חלקין גול 

message: למה לא מוזכרת במילה אחת האכזריות של היפנים ומעשי האונס והזוועה שביצעו בסינים? הם היו אונסים אלפי נשים כל יום! כולל נערות וילדות בנות 10! ופחות.
thread_title:  רצח ואונס נשים 

message: ארה"ב מקבלים מחמאה היסטורית שלא מגיעה להם - היטלר הכריז מלחמה על ארה"ב - לא להיפך! 
replies: text: גם ארה"ב הכריזה מלחמה על גרמניה. גילגמש • שיחה • גם אני משתתף במיזם העשור! 18:23, 14 בדצמבר 2012 (IST)
thread_title:  הכריזה ארה"ב מלחמה על גרמניה? 

message: :דיווח מויקיפדיה:דיווח על טעויות
בעוד שארהב אכן הכריזה מלחמה על יפן, גרמניה היא זו שהכריזה על ארהב מלחמה ולא ארהב על גרמניה
replies: text: תודה על ההערה. תיקנתי בערך. ערן - שיחה 22:10, 12 בדצמבר 2018 (IST)
thread_title:  דיווח שאורכב ב-13 בדצמבר 2018 

message: הקובץ הבא מוויקישיתוף שמשמש בדף הזה או בפריט הוויקינתונים שלו הועמד למחיקה:
* 
להשתתפות בדיון המחיקה יש לעיין ב. —Community Tech bot - שיחה 14:52, 5 בינואר 2021 (IST)
thread_title:  הקובץ הבא מוויקישיתוף שמשמש בדף הזה או בפריט הוויקינתונים שלו הועמד למחיקה 

message: :דיווח מהדף ויקיפדיה:דיווח על טעויות
נראה שהערך הזה הושחת, ר' בטבלת הצדדים הלוחמים
replies: text: טופל, תודה. שלמה - שיחה 00:18, 21 באפריל 2023 (IDT)
thread_title:  דיווח שאורכב ב-21 באפריל 2023